మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
రాధిక చెంపచెల్లుమనిపించిన చిరంజీవి
మెగాస్టార్ చిరంజీవిని నిన్నటితరం హీరోయిన్ రాధిక చెంపదెబ్బ కొట్టిందట, దీనికి చిరు కూడా గట్టిగా రాధిక చెంప చెల్లుమనిపించాడంట. ఇదేదో గాసిప్ కాదు, గాలి వార్త కాదు. ఎందుకంటే ఈ విషయాన్ని చెప్పింది సీనియర్ దర్శకుడు కోదండరామి రెడ్డి...
TNN | Updated:
Jul 12, 2016, 06:06PM IST
మెగాస్టార్ చిరంజీవిని నిన్నటితరం హీరోయిన్ రాధిక చెంపదెబ్బ కొట్టిందట, దీనికి చిరు కూడా గట్టిగా రాధిక చెంప చెల్లుమనిపించాడంట. ఇదేదో గాసిప్ కాదు, గాలి వార్త కాదు. ఎందుకంటే ఈ విషయాన్ని చెప్పింది సీనియర్ దర్శకుడు కోదండరామి రెడ్డి . అయితే వీరు చెంపదెబ్బలు కొట్టుకోవడం నిజమే కానీ నిజంగా కాదు సినిమాలో. అది కూడా ఇప్పుడు కాదు ఒకప్పుడు. నిన్నటి సినిమాల విషయానికొస్తే చిరంజీవి, రాధికలది హిట్ పెయిర్. వీరిద్దరి సినిమా రిలీజ్ అవుతుందంటే ఖచ్చితంగా హిట్ అనే నమ్మకంతో ఉండేవారు. దానికంటే వీరిద్దరు మంచి స్నేహితులు. ఇప్పటికీ చాలా ఇంటర్వ్యూలలో చిరంజీవిని మీ ఫేవరెట్ కోస్టార్ ఎవరంటే తడుముకోకుండా రాధిక అని సమాధానం చెబుతారు. కానీ...
'అభిలాష' సినిమా సమయంలో వీరిద్దరికి పడేది కాదంట. ఎడ‌మొహం పెడ‌మొహంగా ఉండేవార‌ట‌. ఒకసారి ఏకంగా చెంప దెబ్బలు కూడా కొట్టుకున్నారట. ఈ విషయాన్ని వాళ్ళిద్దరితో కలిసి పని చేసిన దర్శకుడు కోదండరామిరెడ్డి స్వయంగా చెప్పారు. 'న్యాయం కావాలి' సినిమా షూటింగ్ జరుగుతున్నప్పుడు ఒక సీన్ లో రాధిక, చిరంజీవిని చెంప దెబ్బ కొట్టాలట. పాత్రలో ఇమిడిపోయిన రాధిక, చిరంజీవిని నిజంగానే కొట్టేసిందట. ఆ మరుసటి రోజే చిరు, రాధికను కొట్టే సన్నివేశం ఉందట. ఈసారి చిరు కూడా రాధికను గట్టిగా చెంప మీద కొట్టేసరికి ఇద్దరికీ పెద్ద గొడవే జరిగిందని సీనియర్ దర్శకుడు కోదండరామి రెడ్డి తెలిపారు. ఆ తరువాత గొడవలు సర్ధుమణిగి ఇద్దరు కలిసి 'అబ్బనీ తియ్యనీ దెబ్బ' అని పాడుకున్నారనుకోండి అది వేరే విషయం.